Motorina și benzina se scumpesc din nou. Prețurile s-au majorat cu 10% în luna iunie.
Ridicarea restricțiilor de mobilitate se vede în cererea de carburanți la pompă. În iunie prețurile pentru carburanți au crescut cu 10% față de începutul anului. Răzvan Nicolescu: "Producția a rămas la nivelul pandemiei și aici ar fi problema".
Cresc din nou prețurile carburanților. Din iunie, plătești cu 10% mai mult pentru benzină sau motorină."Evident că o creștere a prețului carburanților se reflectă într-o creștere a serviciilor de transport, iar apoi se propagă în prețul mai multor produse. Eu sper ca trendul de creștere să se oprească, iar situația asta mi se pare destul de nesustenabilă. (…) Mi se pare că petrolul este la un preț mult prea ridicat", a spus Răzvan Nicolescu, fost ministru al Energiei.Răzvan Nicolescu spune că dacă trendul crescător nu va fi oprit vor fi afectați chiar cei care trag industria în jos în momentul de față."Dacă nu se va opri trendul de creștere, tranziția energetică în sectorul de transporturi se va accelera și cel mai mult vor pierde cei din Arabia Saudită, Emiratele Arabe Unite și Rusia, cei care țin producția jos în momentul de față. (…) E o creștere mult prea mare într-un timp mult prea scurt", a adăugat Răzvan Nicolescu.